钦定古今图书集成/明伦汇编/闺媛典/第263卷 > 郑景中妻张氏
## 钦定古今图书集成/明伦汇编/闺媛典/第263卷 > 郑景中妻张氏

按《兰谿县志》：“张氏，郑景中妻。中幼婴羸疾，弱冠犹童，
欲罢婚，氏执不从，卒归之。贫无立锥，无怨色。中亡，纺
绩苦守。郑族重其节，岁给祠谷养之。卒年七十，犹处
女也。”

===朱汝文妻张氏===按《兰谿县志》：“张氏，朱汝文妻。年十八，育女方周岁。母
陈氏命文往蜀迎父，俱不归。姑媳坚守至死，并旌其
闾。女适运判赵志淑。”